钦定古今图书集成/明伦汇编/氏族典/第240卷 > 张直方
## 钦定古今图书集成/明伦汇编/氏族典/第240卷 > 张直方

按《唐书张仲武传》：“仲武子直方，以右金吾将军袭节
度留后，俄进副大使。举动多不法，畏下变起，乃托出
畋奔京师，军中以张允伸总后务。直方至，宣宗遣使
者郊劳，授金吾大将军，以其族大，给检校工部尚书
俸。久之，进检校尚书右仆射。性暴率，坐以小罪，笞杀
金吾史，改右羽林统军。好驰猎，往往设罝罘于道，当”
宿卫，不时入。下迁骁卫将军，奴婢细过辄杀，积其罪，
贬思州司户参军。母惊曰：“尚有尊于我子邪？”久乃复
授羽林统军，纵部下为盗，复贬康州司马。后居东都，
弋猎愈甚，洛阳飞鸟皆识之，见必群噪。乾符中，累进
左骁卫大将军。时郑畋辅政，颇言：仲武会昌时功第
一，今直方百口不自存，每内燕，以衣“敝恶，辞不赴。陛
下录功念旧，宜少优假。”诏还，检校右仆射，进左金吾
卫大将军。黄巢犯京师，直方迎灞上，既而纳亡命，谋
劫巢报天子，公卿多依之。贼觉，屠其族。